Druk Gyalpo

Druk Gyalpo (oversatt: «Dragekongen») er betegnelsen på statsoverhodet (monarken) i Bhutan.  På Bhutans språk dzongkha er landet kalt «Drukyul» som kan oversettes med «Tordendragens land» og bhutaneserne kaller seg selv «Drugpa», det vil si «Dragefolket».

Den sittende kongen av Bhutan, Jigme Khesar Namgyel Wangchuck, er den femte i rekken av Druk Gyalpo. Han er bærer av Ravnekronen, det offisielle tegnet for Bhutans monark. Han er født i 1980 og var den nest yngste monark i verden da han overtok kongemakten etter sin far som abdiserte 6. november 2008.

Tidligere konger 
Bhutans kongerekke regnes tilbake til 1639 da Shabdrung Ngawang Namgyal samlet Bhutan til et rike, og han innførte en todelt ledelse hvor monarken Druk Desi var den verdslige leder mens Je Khenpo var den religiøse leder i det buddhistiske Bhutan. I 1907 ble den 57. og siste Druk Desi, Choley Yeshe Ngodub, avsatt og erstattet med en Druk Gyalpo i et modernisert arvekongedømme hvor den nåværende kongens tippoldefar Ugyen Wangchuck ble landets første Druk Gyalpo.

Se også 
 Liste over Bhutans konger

Referanser 

Bhutans historie